รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดหวัดสตูล จังหวัดตรัง จังหวัดกระบี่ จังหวัดภูเก็ต จังหวัดระนอง และจังหวัดพังงา

ประจำเดือนธันวาคม 2563
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	การตรวจติดตามโครงการ “น้อมนำแนวพระราชดำริของสมเด็จพระกนิษฐาธิราชเจ้า 
กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติการ 90 วัน ปลูกผักสวนครัวเพื่อสร้างความมั่นคงทางอาหาร” ระยะที่ 2 สร้างวัฒนธรรมปลูกพืชประจำครัวเรือน 
   ขอให้จังหวัดบูรณาการกับหน่วยงานภาครัฐทั้งองค์กรปกครองส่วนท้องถิ่น กรมการพัฒนาชุมชนและหน่วยงานที่เกี่ยวข้อง ส่งเสริมและสนับสนุนการปลูกผักสวนครัวประเภทใช้พื้นที่น้อยหรือปลูกผักตามฤดูกาล การทำน้ำหมักสมุนไพรไว้ใช้ไล่แมลงศัตรูพืช พร้อมส่งเสริมให้ใช้ภาชนะหรือวัสดุเหลือใช้เป็นภาชนะสำหรับ การปลูกพร้อมติดตามความคืบหน้าโครงการอย่างใกล้ชิดและต่อเนื่อง เพื่อให้บรรลุผล       ตามเป้าหมายของโครงการ
	

	2.

	การติดตามความคืบหน้าการดำเนินโครงการพัฒนาพื้นที่ต้นแบบการพัฒนาคุณภาพชีวิต
ตามหลักทฤษฎีใหม่ ประยุกต์สู่ “โคก หนอง นา โมเดล”

   ขอให้จังหวัดให้ความสำคัญในการส่งเสริมการดำเนินโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ฯ  โดยมีการสำรวจตรวจสอบพร้อมทั้งติดตามความคืบหน้าโครงการดังกล่าวอย่างใกล้ชิดให้เป็นรูปธรรม พร้อมทั้งรายงานผลการดำเนินการให้ส่วนกลางทราบเป็นระยะๆ
	

	3.

	การตรวจติดตามการดำเนินการตามมาตรการส่งเสริมและสนับสนุนการใช้และสวมใส่ผ้าไทย
ตามมติคณะรัฐมนตรี เมื่อวันที่ 9 มิถุนายน 2563
    รัฐบาลและกระทรวงมหาดไทยให้ความสำคัญในการส่งเสริมและสนับสนุนการใช้และสวมใส่ผ้าไทย เพราะเป็นการส่งเสริมภูมิปัญญาท้องถิ่นและสนับสนุนการสวมใส่ผ้าไทย จึงขอให้จังหวัดรณรงค์และส่งเสริมสนับสนุนให้เจ้าหน้าที่ในส่วนราชการต่างๆ ในจังหวัดสวมใส่ผ้าไทยอย่างต่อเนื่อง เพื่อให้เกิดผลอย่างเป็นรูปธรรม
	

	4.
	การตรวจติดตามการป้องกันและแก้ไขปัญหาหนี้เสียของกองทุนพัฒนาบทบาทสตรีในทุกจังหวัด
  ขอให้จังหวัดบูรณาการร่วมกับอำเภอและหน่วยงานที่เกี่ยวข้อง ให้กำหนดแนวทางเร่งรัด ติดตามหนี้ที่ค้างชำระ และมีมาตรการช่วยเหลือลูกหนี้ที่ค้างชำระในช่วงสถานการณ์ COVID-19 เช่น การพักชำระหนี้ หรือการลดอัตราดอกเบี้ย เพื่อป้องกันมิให้เกิดภาวะหนี้เสียเพิ่มขึ้นด้วย
	

	5.
	 การติดตามผลการดำเนินงานตามโครงการเพิ่มทักษะด้านอาชีพแก่นักเรียนครอบครัวยากจน
ที่ไม่ได้เรียนต่อหลังจบการศึกษาภาคบังคับในปีงบประมาณ พ.ศ. 2564
     (1) ขอให้จังหวัดให้ความสำคัญโครงการเพิ่มทักษะด้านอาชีพแก่นักเรียนครอบครัวยากจน พร้อมทั้งผลักดันและช่วยเหลือนักเรียนที่ยากจนที่ไม่ได้เรียนต่อหลังเรียนจบการศึกษาภาคบังคับได้ประกอบอาชีพ  ที่เหมาะสมและดำรงชีพได้ในอนาคต พร้อมทั้งติดตามและแก้ไขปัญหาการดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับอย่างต่อเนื่อง 
     (2) ขอให้จังหวัดสนับสนุนงบประมาณจากแหล่งต่าง ๆ ตามความจำเป็นและเหมาะสมในกรณีที่งบประมาณที่กรมพัฒนาฝีมือแรงงานจัดสรรไม่เพียงพอ และควรให้ความสำคัญในการพิจารณาคัดเลือกนักเรียนที่เข้าร่วมโครงการผู้ที่มีคุณสมบัติตามหลักเกณฑ์และเงื่อนไขที่กำหนด
	

	6. 
	การป้องกันและแก้ไขปัญหาสาธารณภัย 
       (๑) จังหวัดควรจัดทำแผนปฏิบัติงานในภาพรวมเพื่อบริหารจัดน้ำในพื้นที่อย่างเป็นระบบทุกด้านเพื่อแก้ไขปัญหาอุทกภัย ตลอดจนแผนปฏิบัติงานด้านสาธารณภัยด้านอื่นๆ ที่เกิดขึ้นในพื้นที่ได้ทันสถานการณ์ที่เกิดขึ้น โดยบูรณาการการทำงานทุกภาคส่วนในพื้นที่ให้การทำงานเกิดเอกภาพเพื่อสร้างความเชื่อมั่นให้กับประชาชน
         (๒) ขอให้จังหวัดวางแผนเพื่อวิเคราะห์ความเสี่ยงภัยที่อาจเกิดขึ้นในพื้นที่ของทุกสาธารณภัยตลอดระยะเวลาทั้งปี โดยให้ถอดบทเรียนจากปีที่ผ่านมาวางระบบการจัดการสาธารณภัย ก่อนเกิดภัย ระหว่าง  เกิดภัยและหลังเกิดภัย การวางระบบแจ้งเตือนภัยในพื้นที่เสี่ยงภัย การซักซ้อมแผนปฏิบัติงานของทุกหน่วยที่เกี่ยวข้อง การบริหารข้อมูลพื้นที่เสี่ยงภัยข้อมูลที่เกี่ยวข้องเพื่อประกอบการตัดสินใจผู้บังคับบัญชาในแต่ละระดับ และจัดทำแผนการปฏิบัติการแก้ไขสาธารณภัยให้ครอบคลุมทุกด้านอย่างครบทุกขั้นตอน เพื่อประเมินผลและติดตามสาธารณภัยอย่างมีประสิทธิภาพ เพื่อลดความสูญเสียและช่วยเหลือผู้ประสบภัยได้อย่างรวดเร็ว


 
       (3) ขอให้จังหวัดถอดบทเรียนจากปีที่ผ่านมาเพื่อนำข้อมูลมาวิเคราะห์เพื่อลดอุบัติเหตุช่วงเทศกาลปีใหม่หรือเทศกาลต่างๆ พร้อมทั้งประชาสัมพันธ์และปลูกจิตสำนึกการใช้รถใช้ถนนอย่างปลอดภัยในช่วงเทศกาลต่างๆให้ประชาชนทราบโดยทั่วกันด้วย
       (4)  ขอให้จังหวัดจัดทำฐานข้อมูลของจิตอาสาภัยพิบัติทั้งที่ผ่านการอบรม/ไม่ผ่านการอบรม และกิจกรรมต่างๆ ของจิตอาสาที่มีส่วนร่วมด้วยให้เป็นปัจจุบัน พร้อมทั้งประสานให้องค์กรปกครอง ส่วนท้องถิ่น และกรมป้องกันบรรเทาสาธารณภัยจัดอบรมจิตอาสาภัยพิบัติตามแผนที่กำหนดไว้ 
       (5) ขอให้จังหวัดแจ้งองค์กรปกครองส่วนท้องถิ่นกำหนดกลุ่มเป้าหมายที่จะเข้ารับการฝึกอบรมเป็นบุคคลในวัยทำงาน ทั้งนี้เพื่อให้เกิดประสิทธิภาพในทางปฏิบัติ
	


